Východné Prašnické sedlo

Východné Prašnické sedlo (Veľká Fatra. Turistická mapa. 1 : 50 000. Harmanec: VKÚ, a. s.) je horské sedlo v hrebeni Veľkej Fatry, približne  východne od Krížnej. Sedlom vedie Cesta hrdinov SNP, na ktorú sa pripája chodník z Prašnice i Vyšných Revúc, vedúci po starej lesnej ceste. Leží v Národnom parku Veľká Fatra.

 Poloha 
Nachádza sa v centrálnej časti Veľkej Fatry, v geomorfologickom podcelku Hôľna Fatra, v hrebeni, vedúcom z Krížnej na Šturec. Leží na hranici Žilinského a Banskobystrického kraja a okresov Ružomberok a Banská Bystrica. Severné svahy zasahujú do katastra obce Liptovské Revúce, južné patria obci Staré Hory. Západným smerom leží Veterný vrch (), východným smerom nepomenovaný vrch. Len asi  západne je v hrebeni Prašnické sedlo (), východným smerom je  vzdialené sedlo Veľký Šturec (). Priamo pod sedlom na juhu leží osada Prašnica, ktorá dala sedlu meno a v súčasnosti patrí pod Staré Hory. Severným smerom je horáreň Hajabačka v Suchej doline, ktorá klesá k obci Liptovské Revúce. Ňou preteká riečka Revúca, ktorá odvodňuje severné svahy hrebeňa do Váhu, južná časť hrebeňa napája Starohorský potok v povodí Hrona. V stredoveku viedla sedlom jedna z cestných spojníc Pohronia a Liptova.

 Prístup 
 po  značkovanom chodníku (Cesta hrdinov SNP):
 z vrcholu Krížnej cez Veterný vrch
 z Donovál cez sedlo Veľký Šturec 
 po  značke:
 zo severu z rázc. Hajabačka v Suchej doline nad Liptovskými Revúcami 
 z juhu z rázc. Horný Jelenec cez Prašnicu

 Referencie 

 Pozri aj 
 Prašnické sedlo
 Zoznam sediel vo Veľkej Fatre

 Externé odkazy 
 Poloha na turistickej mape

Kategória:Sedlá Veľkej Fatry